CELEX: 32020D1099
Language: ro
Date: 2020-07-16 00:00:00
Title: Decizia (PESC) 2020/1099 a Comitetului politic și de securitate din 16 iulie 2020 privind acceptarea contribuției unui stat terț la operația militară a Uniunii Europene în Bosnia și Herțegovina (EUFOR ALTHEA) (BiH/30/2020)

27.7.2020   
               
               
                  RO
               
               
                  Jurnalul Oficial al Uniunii Europene
               
               
                  L 241/31
               
            
         DECIZIA (PESC) 2020/1099 A COMITETULUI POLITIC ȘI DE SECURITATE
         din 16 iulie 2020
         privind acceptarea contribuției unui stat terț la operația militară a Uniunii Europene în Bosnia și Herțegovina (EUFOR ALTHEA) (BiH/30/2020)
         COMITETUL POLITIC ȘI DE SECURITATE,
         având în vedere Tratatul privind Uniunea Europeană, în special articolul 38 al treilea paragraf,
         având în vedere Acțiunea comună 2004/570/PESC a Consiliului din 12 iulie 2004 privind operația militară a Uniunii Europene în Bosnia și Herțegovina (1), în special articolul 11,
         întrucât:
         
                     (1)
                  
                  
                     În temeiul articolului 11 alineatul (2) din Acțiunea comună 2004/570/PESC, Consiliul a autorizat Comitetul politic și de securitate să adopte deciziile relevante privind acceptarea contribuției unui stat terț la operația militară a Uniunii Europene în Bosnia și Herțegovina.
                  
               
                     (2)
                  
                  
                     În urma recomandărilor privind o contribuție din partea Ucrainei, adresate de comandantul operației UE și de Comitetul militar al Uniunii Europene, contribuția Ucrainei ar trebui să fie acceptată și considerată a fi semnificativă.
                  
               
                     (3)
                  
                  
                     În conformitate cu articolul 5 din Protocolul nr. 22 privind poziția Danemarcei, anexat la Tratatul privind Uniunea Europeană și la Tratatul privind funcționarea Uniunii Europene, Danemarca nu participă la elaborarea și la punerea în aplicare a deciziilor și acțiunilor Uniunii care au implicații în materie de apărare. În consecință, Danemarca nu participă la adoptarea prezentei decizii, aceasta nu este obligatorie pentru respectivul stat membru și nu i se aplică.
                  
               
                     (4)
                  
                  
                     La 12 și 13 decembrie 2002, Consiliul European de la Copenhaga a adoptat o declarație în care se afirmă că acordurile „Berlin plus” și punerea în aplicare a acestora se vor aplica numai acelor state membre ale Uniunii care sunt, de asemenea, fie membre NATO, fie membre ale programului „Parteneriatul pentru pace” și care au încheiat, în consecință, acorduri de securitate bilaterale cu NATO,
                  
               ADOPTĂ PREZENTA DECIZIE:
         
            Articolul 1
            
               (1)   Contribuția Ucrainei la operația militară a Uniunii Europene în Bosnia și Herțegovina (EUFOR ALTHEA) este acceptată și considerată semnificativă.
            
            
               (2)   Ucraina este scutită de contribuții financiare la bugetul EUFOR ALTHEA.
            
         
         
            Articolul 2
            Prezenta decizie intră în vigoare la data adoptării.
         
         
            Adoptată la Bruxelles, 16 iulie 2020.
            
               
                  Pentru Comitetul politic și de securitate
               
               
                  Președintele
               
               S. FROM-EMMESBERGER
            
         
         
            (1)  JO L 252, 28.7.2004, p. 10.